text: Í ár fáa allir 7. flokkar í Føroyum eina heilt serliga jólagávu. Tey sleppa at taka fyrstuhjálparskeið og læra, hvussu tey skulu bera seg at, um onkur smellur um ella tey verða fyrst á staðnum í eini vanlukku. Reyði Krossur, Mentamálaráðið og Betri stuðul samstarva um átakið
text: #000003
text: Betri stuðul bjóðar og fíggjar hetta fyrstuhjálparskeiðið, sum Reyði Krossur í samráði við Undirvísingarstýrið og ymsu skúlaleiðslurnar skipar í skúlunum kring landið.
text: #000004
text: Duga tey fyrstuhjálp, kunnu tey bjarga lívinum á øðrum, um illa vil til. Tað er besta gávan, vit kunnu geva - bæði næmingunum og samfelagnum, sum heild. Tað er ein íløga í eitt hægri trygdarstig, tí tess fleiri, ið duga fyrstuhjálp, tess tryggjari eru vit øll.
text: #000007
text: Tað er vorðið siðvenja, at stuðulsgrunnurin hjá Betri letur peningagávur undan jólum. Gávur eru higartil lætnar felagsskapum og øðrum, ið antin skapa tryggleika, fyribyrgja sjúku ella gagna samfelagum á annan hátt.
text: #000008
text: Og í ár verða tað so allir 7. flokkar í Føroyum, sum fáa eina stóra jólagávu - nevniliga førleikarnar at bjarga lívinum á øðrum.
text: #000009